Diari Oficial de la Generalitat Valenciana


Sumari del DOGV 7555, del 24-06-2015 (2015/5654)

RESOLUCIÓ de 4 de maig de 2015, del Servici Territorial d'Energia de València de la Conselleria d'Economia, Indústria, Turisme i Ocupació, sobre autorització administrativa, declaració d'utilitat pública i aprovació de projecte de línia mixta aerosubterrània de 20 kV en les partides de Gausa i Pla del Bou, terme municipal de Sagunt. Expedient ATLINE/2013/225/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7555

Data del DOGV
:   24-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5654


Data del document
:   04-05-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 4 de maig de 2015, del Servici Territorial d'Energia de València de la Conselleria d'Economia, Indústria, Turisme i Ocupació, sobre autorització administrativa, declaració d'utilitat pública i aprovació de projecte de línia mixta aerosubterrània de 20 kV en les partides de Gausa i Pla del Bou, terme municipal de Sagunt. Expedient ATLINE/2013/225/46. [2015/5654]  
Presentada sol·licitud d'autorització administrativa, declaració d'utilitat pública i aprovació de projecte relativa a la instal·lació elèctrica indicada.  
El projecte presenta un traçat concretat, plànols pertinents a escala adequada, està suficientment detallat i conté una relació concreta i individualitzada dels béns i drets afectats. Reunix per això les condicions previstes en l'article 143 del Reial Decret 1955/2000, d'1 de desembre, en què es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
De conformitat amb el projecte presentat, el traçat de la línia elèctrica complix les condicions tècniques i de seguretat reglamentàriament establides, cosa que permet aprovar-lo sense perjuí de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
  
S'han complit els tràmits establits en el Decret 88/2005, del Consell de la Generalitat, de 29 d'abril, que establix els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en els articles 143 a 147 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Este servici territorial, en l'àmbit de les competències que té atribuïdes, resol:  
  
Primer. Atorgar al peticionari autorització administrativa per a la instal·lació elèctrica que s'indica:  
- Peticionari: Iberdrola Distribución Eléctrica, SAU.  
- Emplaçament de la instal·lació: partides de Gausa i Pla del Bou. Terme municipal de Sagunt.  
- Característiques principals: reforçament de línia mixta aerosubterrània trifàsica de 20 kV, simple circuit 100-AL1/17-ST1A, de la L-11 Gilet de ST Sagunt, des de suport n.1 a instal·lar (punt A), fins al suport n. 15 a instal·lar (punt D), i per mitjà de pas a/s entroncament amb LSMT existent (punt E), mantenint les derivacions entre el suport número 1 (punt A) i el suport existent núemro 61673 amb conductor existent tipus 94-AL1/22-ST1A, entre el suport número 1 (punt A) i el suport existent número 61855 amb conductor existent tipus 47-AL1/8-ST1A, i entre el suport número 14 a instal·lar (punt C) i el suport existent número 61618 (punt C?), amb conductor existent tipus 47-AL1/8-ST1A en les partides Racó de Gausa i Pla del Bou, del terme municipal de Sagunt, província de València.  
Esta autorització s'atorga sense perjuí de les concessions, autoritzacions, llicències i permisos, tant públics com privats, que calga obtindre per part del sol·licitant de la instal·lació per a dur-la a terme, d'acord amb altres disposicions aplicables i, en especial, les relatives a l'ordenació del territori i el medi ambient.  
Esta autorització s'emet sense perjuí de tercers i deixant a part els drets particulars.  
  
Segon. Aprovar el projecte d'execució de la instal·lació. En l'execució del projecte es tindran en compte les condicions següents:  
1. Les obres hauran de dur-se a terme d'acord amb el projecte presentat, i si és el cas, amb els annexos tècnics posteriors aportats.  
2. El peticionari haurà de tindre en compte les prescripcions disposades en els reglaments vigents i els condicionats imposats pels organismes afectats.  
3. El titular donarà compte de l'acabament de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
4. En el cas que per a finalitzar l'execució de la instal·lació objecte de projecte calga posar-ne una part en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'adjuntarà, per exemplar triplicat, el certificat de finalització parcial d'obra subscrit pel tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.  
- La finalització de l'execució es realitzarà davall la mateixa direcció d'obra que la certificació anterior, i s'ajustarà a les condicions tècniques i de seguretat reglamentàries.  
- L'empresa distribuïdora durà a terme les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no pertorbació d'altres instal·lacions o equips.  
- S'haurà de presentar, en el termini màxim de 10 dies des de l'execució completa de la instal·lació, la sol·licitud d'autorització d'explotació, d'acord amb el Decret 88/2005.  
- Transcorregut un mes des que este Servici Territorial haja diligenciat i entregat el certificat de finalització parcial d'obra sense que el peticionari haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Si la instal·lació ja estiguera en tensió, el peticionari haurà de desconnectar-la al final del termini citat.  
5. Condicions mediambientals. El projecte es desenrotllarà de conformitat amb els condicionants ambientals que es detallen en:  
- Estimació d'impacte ambiental expedient 2011/10-EIA de 14 de juliol de 2011:  
a) L'execució del projecte queda supeditada a l'obtenció prèvia de la corresponent autorització d'ocupació de forest d'utilitat pública afectada (MUP núm. 103), i si és el cas a les possibles limitacions i condicions imposades per l'òrgan forestal en l'exercici de les seues competències.  
  
b) En tot cas, per als trams de la línia que travessen terreny forestal haurà de preveure's el tractament de la vegetació de conformitat amb la instrucció tècnica ITMVLAT, aprovada pel Decret 150/2010, de 24 de setembre, del Consell.  
c) Així mateix, en la instal·lació del nou conductor haurà d'observar-se l'aplicació del Reial Decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línia elèctriques d'alta tensió, atés que la línia travessa una de les zones de protecció de l'avifauna establides en la Resolució de 15 d'octubre de 2010, del conseller de Medi Ambient, Aigua, Urbanisme i Habitatge.  
d) Per a evitar processos erosius i reduir l'impacte paisatgístic, en el tram de línia que passa pel terreny forestal inclòs en l'àrea d'influència del PORN de la Serra Calderona (tram comprés entre la urbanització Pla del Bou i la urbanització La Pineda), no es durà a terme cap moviment de terres per a condicionar la franja tallafocs al trànsit de vehicles. Per això, on les característiques naturals del terreny impedisquen l'accés de vehicles, es transportaran els materials de la línia amb mitjans manuals.  
  
e) Per a previndre incendis forestals, durant les obres de construcció de la línia haurà d'observar-se el plec general de normes de seguretat aprovat per mitjà del Decret 7/2004, de 23 de gener, del Consell de la Generalitat.  
- Estimació d'impacte ambiental expedient 2015/02-EIA de 15 d'abril de 2015:  
a) «Esta estimació ratifica els continguts de l'emesa el 14 de juliol de 2011, per a la totalitat de la LE, a través de l'expedient 2011/10-EIA. Per tant, també seran aplicables, en el tram que ara es proposa modificar, les condicions i mesures previstes en aquella resolució i, particularment, les que incidien sobre terreny forestal.  
  
b) Haurà de sol·licitar-se i obtindre's la pertinent autorització d'ocupació del Forest d'Utilitat Pública abans d'iniciar treballs en el sector afectat d'esta muntanya. Les possibles condicions afegides per l'òrgan forestal en les seues resolucions hauran de ser també enteses com a part del condicionat d'esta EIA».  
  
Tercer. Declarar, en concret, la utilitat pública dels trams de la línia elèctrica autoritzada en el punt primer d'esta resolució, cosa que porta implícita la necessitat d'ocupació dels béns i drets afectats i n'implica la urgent ocupació als efectes de l'article 52 de la Llei d'Expropiació Forçosa, de 16 de desembre, que es concreta en una afecció de finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i en els articles 157.1, 158, 159, 160 i 162.3 del Reial Decret 1955/2000.  
Quart. Publicar i notificar esta resolució, d'acord amb el que establix Decret 88/2005. La publicació es farà igualment als efectes que determina l'article 59.5 de la Llei 30/1992, de notificació d'esta resolució als titulars desconeguts o amb domicili ignorat o a aquells als quals, intentada la notificació, no s'haguera aconseguit.  
  
L'Administració deixarà sense efecte esta resolució en qualsevol moment en què observe l'incompliment de les condicions que s'hi imposen.  
Esta autorització s'atorga sense perjuí de les concessions, llicències i permisos, tant públics com privats, que el sol·licitant de la instal·lació necessite obtindre per a dur-la a terme, d'acord amb altres disposicions aplicables i, en especial, les relatives a l'ordenació del territori i el medi ambient.  
Podrà ser causa de revocació d'esta resolució l'incompliment de les condicions que s'hi expressen, la variació substancial de les característiques descrites en la documentació presentada i que n'ha determinat l'atorgament o una altra causa excepcional que ho justifique.  
En el cas de línies subterrànies amb un projecte que preveja, després de l'estesa de línies d'alta tensió, l'existència de tubs de reserva de possible utilització futura, esta autorització queda limitada a la instal·lació declarada segons el projecte ara presentat. Si després es vol fer ús dels tubs de reserva, que en este projecte queden buits, per a l'estesa de noves línies, el titular de la instal·lació haurà de sol·licitar autorització administrativa i aprovació de projecte de la instal·lació. El projecte haurà de comprendre llavors, en la part concordant amb l'estesa ara aprovada, la instal·lació total que en resulte del conjunt format per les noves línies a estendre i les autoritzades abans, i haurà de complir, per a tot el conjunt de la instal·lació, la reglamentació aplicable en la data de presentació del nou projecte.  
  
Contra esta resolució, que no posa fi a la via administrativa, pot interposar-se un recurs d'alçada davant de la Direcció General d'Energia en el termini d'un mes, comptat a partir de l'endemà de la notificació d'esta resolució, de conformitat amb els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 4 de maig de 2015.- El cap del Servici Territorial d'Energia: Enrique Climent Sirvent.